2บลจ.ประเดิมขายกองทุนใหม่พรุ่งนี้
บลจ.บัวหลวง-กรุงไทย&nbsp; ประเดิมปีเถาะเปิดขายกองทุนใหม่ ลงทุนสั้น 5-6 เดือน
3 ม.ค. 2554

บลจ.บัวหลวง-กรุงไทย  ประเดิมปีเถาะเปิดขายกองทุนใหม่ ลงทุนสั้น 5-6 เดือน 
รายงานข่าวจากบริษัทหลักทรัพย์จัดการกองทุนรวม (บลจ.) บัวหลวง แจ้งเปิดเสนอขายกองทุนใหม่ในครั้งแรกของกองทุนรวมบัวหลวงธนรัฐ 1/11 (B1/11) ระหว่างวันที่ 4-10 ม.ค.2554 นี้ กองทุนมีอายุประมาณ 5 เดือน ขนาดโครงการ 2,500 ล้านบาท ลงทุนขั้นต่ำ 10,000 บาท
สำหรับนโยบายของกองทุนเน้นลงทุนในตราสารหนี้ภาครัฐ เช่น พันธบัตรรัฐบาล พันธบัตรธนาคารแห่งประเทศไทย ตั๋วเงินคลัง โดยกองทุนดังกล่าว เหมาะกับเงินลงทุนส่วนที่ต้องการความมั่นคง และความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน 
ด้านบลจ.กรุงไทย เปิดขายกองทุนเปิดกรุงไทยประจำ 6 เดือน คุ้มครองเงินต้น 4 มูลค่าโครงการ 2,000 ล้านบาท เสนอขายระหว่างวันที่ 4-7 ม.ค.2554 ลงทุนขั้นต่ำ 10,000 บาท โดยกองทุนจะเน้นลงทุนในพันธบัตรรัฐบาล พันธบัตรธนาคารแห่งประเทศไทย